— Мая пазіцыя такая, — тлумачыць дырэктар. — Сілай я нікога зацягваць у гурткі не буду. Калі ў чалавека ёсць патрэба прыйсці да нас — ён прыйдзе, колькі б гадоў яму ні было. А гвалтам сюды запіхваць дзяцей — гэта добры спосаб спараджаць у іх пачуццё непрымання народнай культуры. Хай мяне лаюць за такое маё меркаванне, але я буду стаяць на сваім. А план платных паслуг мы выконваем, прадаючы нашы вырабы на выставах, фестывалях, кірмашах. Часам нам іх заказваюць розныя арганізацыі і людзі.